Yorktown (Virginia)
Yorktown je naselje i sjedište okruga York, Virginia, SAD. To je i jedna od prvobitnih grofovija osnovanih 1682. godine u bivšoj koloniji Virginia. Broj stanovnika mjesta je 195 po popisu iz 2010. godine, dok je broj stanovnika okruga York 66.134 po procjenama iz 2011. godine. Grad je najpoznatiji kao mjesto opsade i kasnije predaje britanskog generala Cornwallisa snagama generala Georgea Washingtona tokom Američkog rata za nezavisnost 19. oktobra 1781. godine. Iako je rat potrajao još godinu, ovaj poraz praktično je značio kraj rata. Yorktown je također imao značajnu ulogu u Američkom građanskom ratu služeći kao opskrbna luka za snage Sjevera ili Juga, u zavisnosti ko je držao grad. Danas, Yorktown je jedan od tri mjesta takozvanog "historijskog trougla", koji također uključuje Jamestown i Williamsburg kao važne gradove kolonijalnog doba. Jedan od gradova sestara Yorktowna je i Zweibrücken u Njemačkoj, zbog učešća vojnika iz tog grada u opsadi Yorktowna tokom američke revolucije.